250 പിന്നിട്ട് കൊറോണ കല്യാണം പ്രശംസാ പത്രവുമായി കോഴിക്കോട് ജില്ലാ പൊലീസ് മേധാവി വടകര: കോഴിക്കോട്ടെ കൊറോണ കല്ല്യാണം 250 പിന്നിട്ടു. കോവിഡ് കാലത്ത് മാനദണ്ഡം പാലിച്ച് നടത്തുന്ന വിവാഹങ്ങള്ക്ക് കോഴിക്കോട് ജില്ലാ പൊലീസ് മേധാവി പ്രശംസാ പത്രം നല്കുന്ന പദ്ധതിയാണിത്. കൊറോണ കല്യാണം എന്നു പേരിട്ട പദ്ധതി, വിവാഹ പരിപാടി നടത്തിയവര്ക്കുള്ള അംഗീകാരത്തിനു പുറമേ മറ്റുള്ളവര്ക്കുള്ള ബോധവല്ക്കരണവും കൂടിയാണ്. സാമൂഹിക അകലം പാലിച്ച് ചടങ്ങുകള് ലളിതമാക്കി ചുരുങ്ങിയ ആളുകളെ മാത്രം പങ്കെടുപ്പിച്ച വിവാഹ പന്തലിലേക്ക് മുന്നറിയിപ്പില്ലാതെ പൊലീസ് ഉദ്യോഗസ്ഥര് എത്തുന്നതാണ് ചടങ്ങ്.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ വിവാഹം എവിടെയുണ്ടെന്നും കോവിഡ് മാനദണ്ഡം പാലിക്കുന്നുണ്ടോ എന്നും മനസിലാക്കാന് പ്രവര്ത്തിക്കുന്ന ഷാഡോ പൊലീസ് നല്കുന്ന വിവരമനുസരിച്ചാണ് ഓരോ സ്റ്റേഷന് പരിധിയിലേയും പൊലീസ് ഓഫിസര്മാര് പ്രശംസ പത്രവുമായി എത്തുന്നത്. ജില്ലാ പൊലീസ് മേധാവി എ. ശ്രീനിവാസ് ആണ് പദ്ധതി ആവിഷ്കരിച്ചത്. നേരത്തേ ത്രിപുരയിലെ ഒരു വിവാഹ പന്തലില് കോവിഡ് മാനദണ്ഡങ്ങള് പാലിച്ചില്ലെന്നാരോപിച്ച് ഐഎഎസ് ഓഫിസര് കാട്ടിക്കൂട്ടിയ പരാക്രമങ്ങള് വരന്റെയും വധുവിന്റെയും ബന്ധുക്കളെ അപമാനിക്കുന്ന രീതിയിലായിരുന്നു. വിവാഹ ചടങ്ങുകളില് കോവിഡ് മാനദണ്ഡം കര്ശനമായി നടപ്പാക്കാന് ഈ തരത്തിലുള്ള പദ്ധതിയല്ല വേണ്ടതെന്ന കണ്ടെത്തലിനെ തുടര്ന്നാണ് കോവിഡ് കല്യാണം എന്ന ആശയം രൂപപ്പെട്ടത്. Stories you may Like